CELEX: 61963CJ0110
Language: el
Date: 1965-07-08 00:00:00
Title: Απόφαση του Δικαστηρίου (πρώτο τμήμα) της 8ης Ιουλίου 1965. # Alfred Willame κατά Επιτροπής της ΕΚΑΕ. # Υπόθεση 110/63.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
   της 8ης Ιουλίου 1965 (
         *1
      )
   
   Αντικείμενο της υποθέσεως:
   Κυρίως,
   
            —
         
         
            προσφυγή με αίτημα την ακύρωση και μεταρρύθμιση της αποφάσεως μη εντάξεως και απολύσεως και επικουρικώς την αποκατάσταση της προκληθείσας ζημίας·
         
      
            —
         
         
            αγωγή για αποκατάσταση της ηθικής βλάβης που προκλήθηκε από υπηρεσιακό πταίσμα της καθής.
         
      Διατακτικό της αποφάσεως:
   ΤΟ ΔΙΚΑΣΤΗΡΙΟ
   
            1)
         
         
            Ακυρώνει την από 5 Σεπτεμβρίου 1963 απόφαση με την οποία η καθής κατήγγειλε τη σύμβαση του προσφεύγοντος.
         
      
            2)
         
         
            Παραπέμπει την υπόθεση ενώπιον της καθής προκειμένου να κινηθεί εκ νέου η διαδικασία εντάξεως ως προς τον προσφεύγοντα.
         
      
            3)
         
         
            
                     α)
                  
                  
                     Υποχρεώνει την καθής να καταβάλει στον προσφεύγοντα τις απολαβές που δικαιούται βάσει της προ της εισαγωγής του Κανονισμού Υπηρεσιακής Καταστάσεως συμβάσεως του για το διάστημα μεταξύ του οποίου, λόγω της ανωτέρω αποφάσεως, λύθηκε η σύμβαση εργασίας του και της ημερομηνίας κατά την οποία θα του κοινοποιηθεί η νέα απόφαση ως προς την ένταξή του.
                  
               
                     β)
                  
                  
                     Το καθοριζόμενο ανωτέρω υπό α ποσό θα μειωθεί, εφόσον συντρέξουν οι σχετικές προϋποθέσεις, κατά το ποσό:
                     
                              αα)
                           
                           
                              των καθαρών αποδοχών που θα έχει ενδεχομένως εισπράξει ο προσφεύγων από την άσκηση εξωκοινοτικής επαγγελματικής δραστηριότητας κατά το διάστημα που μεσολαβεί μεταξύ των ανωτέρω ημερομηνιών
                           
                        
                              ββ)
                           
                           
                              των απολαβών που καταβλήθηκαν από την καθής στον προσφεύγοντα λόγω της απολύσεώς του.
                           
                        
               
                     γ)
                  
                  
                     
                              αα)
                           
                           
                              Το Δικαστήριο υποχρεώνει την καθής να καταβάλει στον προσφεύγοντα 4,5 % ετησίως επί του ποσού που προκύπτει από την εφαρμογή των ανωτέρω παραγράφων α και β, κατά το μέρος που το εν λόγω ποσό αναφέρεται στην προ της δημοσιεύσεως της παρούσης αποφάσεως περίοδο.
                           
                        
                              ββ)
                           
                           
                              Η περίοδος για την οποία οφείλονται οι εν λόγω τόκοι αρχίζει, ως προς τις αποδοχές εκάστου μηνός, κατά την ημερομηνία κατά την οποία θα έπρεπε να καταβληθούν οι απολαβές του εν λόγω μηνός και λήγει κατά την ημερομηνία πραγματικής καταβολής τους στον προσφεύγοντα.
                           
                        
               
      
            4)
         
         
            Υποχρεώνει την καθής να καταβάλει το ποσό των 20000 βελγικών φράγκων στον προσφεύγοντα ως αποζημίωση λόγω ηθικής βλάβης.
         
      Πρόταση του γενικού εισαγγελέα:
   Πρότεινε την απόρριψη της προσφυγής.
   (
         *1
      )	Γλώσσα διαδικασίας: η γαλλική.